Pasienter med dårlig nyrefunksjon (gruppe 4 og 5 Stadieinndeling ved kronisk nyresykdom) dvs e-GFR under 30, har risiko for å utvikle NSF (nefrogen systemisk fibrose).

Via sjekkliste i DIPS skal risikopasienter identifiseres, dvs om pasienten har kjent nyresvikt (eGFR<30).

Typer MR- kontrast brukt ved Radiologisk avdeling

Se oppdatert oversikt 2.1.1 Kontrastmiddeltyper ved Radiologisk avdeling

Måling av e-GFR før undersøkelse hos pasienter

Pasienter som skal ta MR av lever får kontrastmiddel beregnet for denne type undersøkelse. Se 2.1.1 Kontrastmiddeltyper ved Radiologisk avdeling. Merk! Primovist® er klassifisert som et kontrastmiddel med intermediær (middels) risiko for NSF.

I MR-sjekklisten etterspørres det rutinemessig om pasienten har kjent nyresvikt, dvs en eGFR <30. I de tilfellene hvor MR kontrast for lever skal brukes, skal nyrefunksjon avklares med blodprøver. Blodprøven skal ikke være endre enn 7 dager for inneliggende og 3 mnd for polikliniske pasienter.

Dette gjelder for et lavt antall pasienter, og MR seksjonen har gode rutiner hvordan fange opp disse pasientene og gi beskjed om blodprøve i forkant av undersøkelse. Radiografer kan også se i henvisningsfeltet i RIS hvilke e-GFR verdi pasienten hadde på henvisningstidspunktet dersom pasient er henvist via DIPS (indikasjon på nivå)

Kontrastinjeksjoner, avstand og rekkefølge

Pasienter med normal eller moderat redusert nyrefunksjon (GFR > 30)

75 % av både MR (gadolinium) og jodkontrast er utskilt 4 timer etter injeksjon. Det anbefales at det går 4 timer mellom injeksjon av jodkontrast og MR kontrast.

Pasienter med alvorlig redusert nyrefunksjon (GFR < 30 eller er i dialyse)

Det anbefales at det går 7 dager mellom injeksjon av jodkontrast og MR kontrast.

MERK! MR kontrast attenuerer (demper) røntgenstråler og kan derfor mistolkes på CT når MR kontrasten er utskilt til urinveissystemet.

For abdominale undersøkelser, bør kontrastforsterket CT gjøres før kontrastforsterket MR undersøkelse. For undersøkelser i thorax- og hoderegionen, kan man velge hvilke undersøkelser som skal tas ført og sist.

Ingen velindisert undersøkelse skal avvises grunnet lav nyrefunksjon.

Se også 4.3 MR-kontrast: AKUTTE bivirkninger, risikofaktorer og risikoreduksjon

4.6 Meget sene bivirkninger: Jod- og MR-kontrast

Barn:

Hos barn < 6 mnd år skal det ikke gis mer enn 1 dose pr. us. Det anbefales minst 7 dager mellom hver injeksjon 5.3 Barn under 14 år og bruk av kontrastmidler